Karl-Johann Laurits

Karl-Johann Laurits VR II/2, VR II/3 (1. märts (18. veebruar vkj) 1892 Mätta talu, Tõstamaa kihelkond, Pärnumaa – 23. juuni või 29. juuni 1941 Tallinn) oli Eesti sõjaväelane (kolonel, 1933). Teda on nimetatud Eesti sõjaväeluure rajajaks.

 Elulugu 
Ta õppis Peterburis koduõpetajaks, esimese maailmasõja alguses mobiliseeriti ja õppis Põhjarinde lipnikekoolis. Sõdis Daugavpilsi ja Riia lähistel nooremohvitseri, roodu- ja pataljoniülemana. 

1917. aastal oli ta tegev XII armee eesti sõjaväelaste komitees Riias, olles mõnda aega, juunist 1917 komitee esimees. Hiljem oli ta Eesti Sõjaväelaste Ülemkomitee esindaja Põhjarinde staabis.

1918. aastal tuli ta Eestisse ning ta määrati 16. novembrist 1918 Kaitseliidu Pärnu ja Pärnumaa maleva ülemaks. 

Vabadussõja puhkedes saadeti ta aprillis 1919 Pärnu kaitsepataljoni. 9. jalaväepolgus oli leitnant Laurits II pataljoni ülem. Ta võitles Lõunarindel nii Läti kui ka Nõukogude Venemaa Punaarmee ning Landeswehriga. 

1920 – 15. märtsiniPolitsei peavalitsuse ülem Karl Laurits, Kaja, nr. 51, 5 märts 1921 tr. 1 1921,  oli Karl Laurits Politsei Peavalitsuse ülem.

31. jaanuarist 1928 kuni 1. juulini 1934 oli sõjaväeluure ülem (Kindralstaabi, hiljem Kaitseväe staabi, II osakonna ülem). 

Õppis aastatel 1933–1935 Prantsuse Kõrgemas Sõjakoolis.

1. juunil 1934. aastal määrati ta kaitseväe esindajaks Prantsusmaal ja Belgias arvates 1. juulist samal aastal.Riigivanema käskkirjad kaitsevägede koosseisude paigutamise kohta 5. märts 1934 - 21. detsember 1934. ERA31.5.370

Arreteeriti NKVD poolt 20. septembril 1940 ja hukati Tallinnas 23. juunil 1941. Teistel andmetel hukati 29. juunil.Eesti ohvitserid 1918-1940

Tunnustus
Vabadussõja teenete eest anti Lauritsale II liigi 2. järgu ja II liigi 3. järgu Vabadusrist ning Läti Karutapja III klassi orden.

 Mälestuse jäädvustamine 
23. juunil 2010 avati Tõhelas Lauritsa sünnikodus Mätta talus temale mälestusmärk."Tõhelas avatakse kolonel Lauritsa mälestusmärk" Pärnu Postimees, 20. juuni 2010

Muud
Karl Lauritsale kuulus Mätta talu Männikuse külas Tõstamaa vallas"Pärnumaal põles maha kolonel K. Lauritsa talu". Rahvaleht nr 156, 6. juuli 1939, lk 5

Abikaasa alates 24. juunist 1920 Maria Laurits (sündinud Kangur, 1896–1981), tütar Naima Laurits (1921–1991) ja poeg Orm Laurits (1924–1999).

Karl-Johann Laurits oli korporatsioon Ugala vilistlane.

Viited

Välislingid
Eesti ohvitserid 1918-1940
Eesti kommunismiohvrid 1940–1991

Kategooria:Sõjavägede Staabi koosseis
Kategooria:Eesti sõjaväeatašeed
Kategooria:9. Üksiku Jalaväepataljoni koosseis
Kategooria:Eesti soomusronglased
Kategooria:Kaitseliidu Pärnumaa maleva pealikud
Kategooria:Vabariigi Ohvitseride Keskkogu liikmed
Kategooria:Eesti kolonelid
Kategooria:Eesti politseijuhid
Kategooria:Eesti õpetajad
Kategooria:Venemaa keisririigi sõjaväelased
Kategooria:Esimese maailmasõja veteranid Eestis
Kategooria:Vabadussõja veteranid
Kategooria:Korporatsioon Ugala liikmed
Kategooria:Vabadusristi II liigi 2. järgu kavalerid
Kategooria:Vabadusristi II liigi 3. järgu kavalerid
Kategooria:Kotkaristi III klassi teenetemärgi kavalerid
Kategooria:Karutapja ordeni kavalerid
Kategooria:Eesti represseeritud isikud
Kategooria:Sündinud 1892
Kategooria:Surnud 1941